Bushe Ifilonganino Fyenu Fitungululwa Shani?
Mu filonganino fyonse mulaba ibumba lya baeluda ilitungulula. Ifilonganino nalimo 20 fipanga umuputule umo, e lyo imiputule nalimo 10 nayo ipanga icitungu cimo. Mu nshita mu nshita, kulaba baeluda abatandalila ifilonganino, bakangalila ba muputule na bakangalila ba citungu.
Abapekanya ifyebo fya kutufunda ififuma mu Baibolo Libumba Litungulula ilyapangwa ne Nte sha kwa Yehova abakokola sana mu cilonganino ca kwa Lesa. Ili Ibumba Litungulula lyaba ku maofeshi yakalamba aya Nte sha kwa Yehova ku Brooklyn, mu New York.—Imilimo 15:23-29; 1 Timote 3:1-7.
bem_Latn bem_Latn bem_Latn